[{"text_idx": "#000005", "text": "Oherwydd prinder staff a streiciau, nid yw mynd tramor yr haf hwn wedi bod yn bosibl i rai pobl - felly mae llawer wedi penderfynu mwynhau gwyliau\u2019n lleol yn lle. Ond wrth i filiynau ohonon ni fynd i gyrchfannau gwyliau poblogaidd Dyfnaint a Chernyw, roeddwn i\u2019n ysu am ddianc y torfeydd a mynd i rywle anghysbell."}, {"text_idx": "#000007", "text": "Roeddwn i dal i chwilio am olygfeydd morol trawiadol ac awyr iach hallt ynghyd a\u0302 golygfeydd dramatig boed law neu hindda \u2014 dyma'r DU, wrth gwrs. A gwnaethon ni daro\u2019r nod gydag arfordir heb ei ddifetha Bro Morgannwg yn Ne Cymru."}, {"text_idx": "#000008", "text": "Gan ymestyn 14 milltir o Aberddawan i Norton ger Porthcawl, mae Arfordir Treftadaeth Morgannwg yn meddu ar draethau hardd, cildraethau diarffordd a chlogwyni garw."}, {"text_idx": "#000009", "text": "Gwnaethon ni aros ym mhentref Southerndown, tua 20 munud mewn car o Ben-y-bont ar Ogwr, mewn ysgubor a\u0302 thair ystafell wely wedi\u2019i throsi\u2019n hardd a fu unwaith yn hen dy\u0302 ieir. Nid oes arwydd o\u2019i hen ddefnydd - mae\u2019r ystafelloedd yn olau iawn gyda llu o nodweddion unigryw gan gynnwys nenfydau bwaog a thrawstiau. Mae ar fferm waith ac mae'r dreif hir yn arwain i'r mo\u0302r gyda llwybr trwy'r coed yn uniongyrchol i Fae Dwnrhefn a Llwybr Arfordirol De Cymru."}, {"text_idx": "#000010", "text": "Wrth ei weld am y tro cyntaf, pwyntiodd fy mhlentyn bach yn gyffrous ato a gweiddi: \u201cBath!\u201d Wel, mae\u2019n debyg ei fod fel bath mawr, dim ond ychydig yn fwy tonnog \u2014 a heb ei swigod arferol. Mae Bae Dwnrhefn, y cyfeirir ato'n aml fel traeth Southerndown, yn boblogaidd gyda syrffwyr a helwyr ffosilau."}, {"text_idx": "#000011", "text": "Ychydig fetrau yn o\u0302l o'r lan mae gerddi a\u0302 waliau ac adfeilion Castell Dwnrhefn - mae\u2019n werth cael tro o amgylch y rhain. Os oes egni gennych, gallwch geisio cerdded ar hyd arfordir treftadaeth cyfan Morgannwg neu, fel ni, fynd ar hyd un o'r llwybrau cerdded byrrach neu'r llwybrau cylchol. Efallai na wnaethon ni ddewis y tywydd gorau ar gyfer ein taith gerdded ond o leiaf roedd y gwynt yn chwythu i'r cyfeiriad cywir ar y ffordd adref."}, {"text_idx": "#000013", "text": "Mae adfywiad go iawn mewn defnyddio cynnyrch o ffynonellau lleol yng Nghymru. Yn hyrwyddo'r achos mae Siop Fferm a Chegin Forage ar Fferm Ysta\u0302d Pen-llin ger y Bont-faen. Mae'n lle perffaith i deuluoedd, sydd a\u0302 lle chwarae gwych y tu allan i blant."}, {"text_idx": "#000014", "text": "Ar o\u0302l cael tamaid i\u2019w fwyta, gwnaethon ni lwytho ein basged gyda selsig o'r cigydd, nwyddau eraill a hyd yn oed afal am ddim pan wrthododd fy mhlentyn ei roi i gael ei bwyso."}, {"text_idx": "#000015", "text": "Lle arall i deuluoedd yw Fferm Ymddiriedolaeth Amelia, elusen fach sy'n cefnogi pobl ifanc difreintiedig ac agored i niwed drwy addysg amgen ac ymgysylltu a\u0302 chymunedau. Wedi'i lleoli mewn 160 erw o gefn gwlad trawiadol ger y Barri, mae'n gartref i amrywiaeth o anifeiliaid, gan gynnwys moch, defaid, asynnod a hyd yn oed crwban."}, {"text_idx": "#000016", "text": "Mae'r llwybr corachod a thylwyth teg \u2014 detholiad o 25 o ddrysau tylwyth teg a chorachod yr ardd wedi'u cuddio ymysg y coed ar daith gerdded yn y coetir \u2014 yn boblogaidd iawn gyda phlant. Ac ni fyddai'r un trip i'r ardal yn gyflawn heb ymweliad ag Ynys y Barri \u2014 a wnaed yn enwog gan y rhaglen boblogaidd Gavin & Stacey."}, {"text_idx": "#000017", "text": "Ar o\u0302l edrych ar rai o\u2019r pethau a welir yn y rhaglen, gwnaethon ni fwynhau adeiladu cestyll tywod a physgod a sglodion \u2014 roedden nhw mor dda yr aethon ni\u2019n o\u0302l i gael mwy. Rwy\u2019n blentyn mawr ac yn methu peidio a\u0302 mynd i\u2019r arcedau ond yn anffodus nid oedd Nessa yno."}, {"text_idx": "#000018", "text": "Y diwrnod wedyn, aethon ni i Benarth am dro. Mae'r dref lan mo\u0302r yn gartref i bier Fictorianaidd, pafiliwn Art Deco a marina modern, lle stopion ni i gael cinio yn The Deck. Ar o\u0302l mwy o bysgod a sglodion, aethon ni i Gaerdydd cyn cael y tre\u0302n adref."}, {"text_idx": "#000019", "text": "Wrth fynd dramor, mae teithio\u2019n gwastraffu gormod o\u2019r gwyliau."}, {"text_idx": "#000020", "text": "Dim ond am dair noson roedden ni ar wyliau. Eto, roedd yn teimlo fel ein bod wedi gwneud cymaint mwy gyda'r cyfuniad perffaith o hwyl glan y mo\u0302r a gweithgareddau gwledig."}, {"text_idx": "#000022", "text": "Dianc rhag y tyrfaoedd ym Mro Morgannwg's 14 milltir o draethau hardd, cildraethau diarffordd a chlogwyni garw"}, {"text_idx": "#000023", "text": "Ar drywydd straeon tal yn y Fro"}, {"text_idx": "#000026", "text": "Edrychwch ar rai o'n hoff Lleoedd gyfer teuluoedd. Mae rhywbeth i bawb, o blant bach i bobl ifanc egni\u0308ol yn eu harddegau!"}]